Document ID: /fineweb-2-swissfilter-quality_10-filterrobots/filtered/02038.jsonl.gz/3354

En plirs lieus n'hai anc mai dà uschè blera naiv, uschè baud. Ad Elm en il chantun han ins mesirà 48 centimeters la sonda bun'ura, a Cuira 28 cm ed a Fluntern a Turitg 26 cm. Ad Arosa è la naiv nova tenor il meteorolog da SRF Meteo cnap en la top 10. Là dettia ina lunga seria da mesiraziuns sur blers onns.
Vitiers è la notg passada stada en bleras regiuns fitg fraida. A Samedan ed a La Brévine èn las temperaturas idas sut minus 20 grads. Il pli fraid da tut las staziuns da mesirar da Meteonews èsi stà a Buffalora, sin il pass dal Fuorn, cun minus 22,9 grads.